fredag 08 september 2017 - 20:30
HSV - RB Leipzig
Vi skal en tur til den bedste tyske række, hvor HSV har fået en overraskende god start på sæsonen. Det gamle storhold, som har kæmpet imod nedrykning i de sidste par sæsoner - men i denne sæson er de startet med 2 sejre.
I aften får de så besøg af Leipzig, som vi alle forventer kæmper med i toppen af tabellen.
Leipzig startede sæsonen med et skuffende nederlag til Schalke - inden de i sidste runde hentede en sikker 4-1 sejr over Freiburg.
Normalt ville udeholdet være favorti her, men med HSV på hjemmebane og i god form - så tror jeg faktisk på en lige kamp.
Til gengæld tror jeg også på mål, for det plejer der at være når disse to hold spiller.
I Hamburgs første 2 kampe har målsnittet godt nok "kun" heddet 2,0 - men i sidste sæson lå de helt oppe på 2,76.
I dagens kamp må de undværre Mavraj i forsvaret på grund af karantæne, og det kan give lidt uro imod et stærkt RB Leipzig angreb.
Leipzig lå med et scoringsnit på flotte 1,94 mål i sidste sæson - og det ligger i holdets DNA at de vil fremad. Det gør også at de lukker flere mål ind end de andre tophold, og målsnittet i deres kampe lå i sidste sæson på hele 3,09.
I denne sæson er de også startet med masser af action, og har haft et målsnit på 3,5 mål i deres to ligakampe.
Kigger vi derudover på hvad de to hold har spillet af pokalkampe - så har snittet ligget på 4,5 mål her.